Document ID: 32014D0282

IZVEDBENI SKLEP KOMISIJE
z dne 14. maja 2014
o spremembi Izvedbenega sklepa Komisije 2012/44/EU o pravilih za veterinarske preglede živih živali in proizvodov živalskega izvora, ki vstopajo v nekatere francoske čezmorske departmaje iz tretjih držav
(notificirano pod dokumentarno številko C(2014) 3053)
(Besedilo v francoskem jeziku je edino verodostojno)
(Besedilo velja za EGP)
(2014/282/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta št. 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (1), ter zlasti člena 13 Direktive,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav (2), in zlasti člena 18 Direktive,
ob upoštevanju naslednjega:
(1)
Izvedbeni sklep Komisije 2012/44/EU (3) določa pravila za veterinarske preglede živih živali in proizvodov živalskega izvora, ki vstopajo v nekatere francoske čezmorske departmaje iz tretjih držav, vključno s seznamom odobrenih vstopnih točk (v nadaljnjem besedilu: seznam odobrenih vstopnih točk).
(2)
Francija je Komisiji predložila načrt za odobreno vstopno točko v francoskem čezmorskem departmaju Mayotte. V navedenem načrtu so opisani objekti, potrebna oprema in usposobljeno osebje za izvajanje veterinarskih pregledov za preveritev, ali so izpolnjene zahteve glede javnega zdravja in zdravja živali Unije.
(3)
Poleg tega je v navedenem načrtu opisano, da morajo biti vse pošiljke proizvodov živalskega izvora predložene pri uvozu na odobreni vstopni točki in da je njihova odprema na druge dele ozemlja Unije učinkovito preprečena. Poleg tega je navedeno, da so izpolnjene zahteve iz členov 3, 4 in 5 Izvedbenega sklepa 2012/44/EU.
(4)
Vstopno točko v francoskem čezmorskem departmaju Mayotte bi bilo zato treba dodati na seznam odobrenih vstopnih točk v zvezi z nekaterimi proizvodi živalskega izvora.
(5)
Člen 1 in Prilogo k Izvedbenemu sklepu 2012/44/EU bi bilo zato treba ustrezno spremeniti.
(6)
Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJI SKLEP:
Člen 1
Izvedbeni sklep 2012/44/EU se spremeni:
1.
člen 1 se nadomesti z naslednjim:
„Člen 1
Za namene člena 13 Direktive 91/496/EGS in člena 18 Direktive 97/78/ES so odobrene vstopne točke v francoskih čezmorskih departmajih Guadeloupe, Martinik, Francoska Gvajana in Mayotte tiste iz Priloge k temu sklepu.“
2.
v Prilogi se za vnosom za Francosko Gvajano - St Georges de l'Oyapock na seznamu odobrenih vstopnih točk doda naslednji vnos za Mayotte:
„Mayotte - Longoni
FR09900
P
HC, NHC-NT“
Člen 2
Ta sklep je naslovljen na Francosko republiko.
V Bruslju, 14. maja 2014

Labels: 3
18
17
6